Številka: 900 - – 352/2016 - 4

Datum: 24. 11. 2016

 **Z A P I S N I K**

**9. redne seje Sveta Četrtne skupnosti Moste** (ČS Moste), ki je bilav torek, 22. 11. 2016 ob 16.30 uri v paviljonu-salonu gostilne Babnik, Trpinčeva 73, Ljubljana.

NAVZOČI ČLANI:

Elvis BALTIĆ, Igor BOLE, Matej ČEPELJNIK, Stanislava Marija FERENČAK MARIN, Dmitar GRUBOR, Igor HORVAT, Mojca JAGER, Mira KLJUČANIN, Nataša LIVOJEVIĆ, Stanislav MARKOJA, Radmila ŠEŠIĆ, Blanka VILFAN, Jožica VIRANT, Milorad VOJNOVIĆ, Mitja ZAPLATIL.

OSTALI NAVZOČI: Barbara Šivec (SLS MU MOL), Darja Gogala (SLS MU MOL).

Opravičili: Živa Nevenkić, Lara Valič.

Članice in člane Sveta ČS Moste ter goste oz. ostale vabljene je pozdravila predsednica Sveta in jim izrekla dobrodošlico na 9. seji Sveta ČS Moste 5. mandata. Nato se je preverilo sklepčnost: od 17 članov je navzočih 14 članov.

Predsednica je podala **ugotovitev, da je bila 9. seja sklepčna**.

Predlog dnevnega reda so vsi prejeli skupaj z vabilom. Dopolnitev in razprave ni bilo, zato je bil podan

**DNEVNI RED**:

1. Zapisniki

2. Poročilo o delu Sveta ČS Moste od jeseni 2015 (november) do jeseni 2016 (november)

3. Dogodki, akcije in prireditve do konca 2016. leta

4. Predlogi, pobude, vprašanja članic in članov Sveta ČS

Navzočih je bilo 15 članov Sveta (prišla ga. Vilfan). Opredeljenih je bilo 15 članov. Za predlagani dnevni red je glasovalo 15članov Sveta.

**DNEVNI RED 9. SEJE JE BIL SPREJET.**

**AD 1**

**Zapisniki**

Predsednica je povedala, da trenutno ni bil pripravljen noben predlog zapisnika, ki bi ga lahko obravnavali. Ampak je iz poročila o delu, ki so ga vsi prejeli kot gradivo, razvidno, da je potekalo veliko sej zunaj, na terenu, kjer je zapisnikov ni mogoče obravnavati. V 2016. letu je bilo 10 sej, samo tri so potekale na sedežu ČS. Predlagala je za zapisnike dopisne seje, da bi bilo delo glede zapisnikov bolj redno (namreč tudi v 2017 bo večina sej najbrž potekala na terenu). Predlagala je

**SKLEP 1/9:**

**Zapisnike sej Sveta ČS Moste naj se v bodoče v možni meri pripravlja in sprejema na dopisnih sejah.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov Sveta.

**SKLEP 1/9 JE BIL SPREJET.**

**AD 2**

**Poročilo o delu Sveta ČS Moste od jeseni 2015 (november) do jeseni 2016 (november)**

Poročilo so dobili vsi vabljeni na dom skupaj z vabilom kot gradivo. Predsednica je prosila, če je bilo kaj važnega pozabljeno, da se opozori in dopolni. Ker bo poročilo predstavljeno tudi na srečanju v TE TOL in nato v DSO, predsednica Sveta ni vsega opravljenega naštevala. Povedala je, da je vesela, da smo programe Sveta ČS izpeljali, tudi ambasadorstvo Zelene prestolnice Ljubljana. V okolju smo pa smo bili najbolj lahko veseli, da se je

* spomladi 2016 se je po 60 letih obstoja pričela obnova brvi za pešce čez Ljubljanico pri Zaloški 46-48 proti Pugljevi,
* še pred zaključkom obnove brvi pri Zaloški 46-48 se je pričela ureditev ploščadi med cvetličarno in papirnico, in sicer v manjši park, ravno tako se je še pred zaključkom obnove brvi pri Zaloški 46-48 pričelo urejati požarno črpališče, ki je poleg črpališča dobilo še drug namen: lesene terasice za posedanje in opazovanje reke,
* po dolgih letih moledovanja ČS Moste se je na Potrčevi 22 in 24 zgradil pločnik, preplastil asfalt na vozišču ter za pešce bolje uredilo prehajanje pod podvozom pod železniškim tirom na Grablovičevo in pod železniškimi tiri proti Zeleni jami (pot v šolo je za otroke bistveno bolj varna).

V razpravi je sodeloval g. Igor Bole, ki je opozoril da ravno na Potrčevi-Pod ježami proti Zeleni jami semaforji ne delujejo v redu in da je velika nevarnost naleta vozil, opozorilo bo poslal tudi po V pošti. Predlagan je bil

**SKLEP 2/9:**

**Svet ČS Moste se je seznanil s Poročilom o delu Sveta ČS Moste od jeseni 2015 (november) do jeseni 2016 (november). Morebitne dopolnitve naj člani javijo pisarni ČS Moste po telefonu ali elektronski pošti, po možnosti do 28. 11. 2016 (sestanek s Policijsko postajo Moste in Mestnim redarstvom – opozori se jih na nevarnost Pod ježami – Potrčeva – Zelena jama ter ostale, ki bi še prispele).**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov Sveta.

**SKLEP 2/9 JE BIL SPREJET.**

**AD 3**

**Dogodki, akcije in prireditve do konca 2016. leta**

V ponedeljek 28. 11. ( v MAO na Gradu Fužine ) bo obravnava varnostnih razmer v četrteh vzhodnega dela Ljubljane, PP je prosila ČS Moste, da je organizator. Zaželeno je, da prideta po 2 predstavnika iz vsake ČS. Predlagan je bil

**SKLEP 3/9:**

**Na sestanek s Policijsko postajo Moste o varnostnih razmerah se udeležijo: Ferenčak Marin, Zaplatil, Bole in obe strokovni sodelavki.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov Sveta.

**SKLEP 3/9 JE BIL SPREJET.**

V četrtek 8. 11. bo Velikanček in Pravljična tržnica. Predsednica je že prej omenila, da imamo veliko sej in sestankov na prostem, pri čemer se dokaj uspešno uporablja rumene jopiče iz flisa. Ker pa večina tudi fizično dela: prenaša bremena, čisti prireditven prostor, je Ekipi za prireditve članica ga. Mira Ključanin predlagala delovne površnike, ki bi bili barvno manj občutljivi. Ekipa se je soglasno strinjala, predsednica pa je za strinjanje prosila tudi člane Sveta in predlagala

**SKLEP 4/9:**

**Svet ČS Moste se je seznanil s pobudo ga. Ključanin in potrjuje sklep Ekipe za prireditve, da se je za potrebe dogodkov, akcij, prireditev, sej, sestankov, ogledov okolja, itd., ki se v vsakem vremenu izvajajo na prostem, opravil nakup delovno-varovalnih oblačil-površnikov s kapuco v temnejši, manj občutljivi barvi, in sicer za različno fizično delo, prenos bremen, pobiranje smeti, itd.**

Navzočih je bilo 15 članov Sveta. Opredeljenih je bilo 15 članov. Za predlagani sklep je glasovalo 15članov Sveta.

**SKLEP 4/9 JE BIL SPREJET.**

**AD 4**

**Predlogi, pobude, vprašanja članic in članov Sveta ČS**

Predsednica je prosila, če ima kdo predlog ali pobudo, naj jo poda pisno. Če pri tem rabi pomoč, naj pokliče pisarno, da mu pomagata strokovni sodelavki. To je pomembno zato, da lahko že pred sejo preverimo in ugotavljamo podrobnosti in se primerno pripravimo, kako predlog-pobudo reševati. Predsednica se je zahvalila za upoštevanje in 9. sejo zaključila.

Zapisala:

*Darja Gogala Stanislava Marija Ferenčak Marin*

Koordinatorka VI predsednica Sveta Četrtne skupnosti Moste

 Mestne občine Ljubljana